Държавен вестник, бр. 68, 2025 г., стр. 15

БРОЙ  68	
Д Ъ Р Ж А В Е Н  В Е С Т Н И К 	
СТР.  15   
НАРЕДБА № 46
от 31 юли 2025 г. 
за първоначално зареждане и подзарежда­
не с евробанкноти, евромонети и стартови 
комплекти с евромонети
Г л а в а  п ъ р в а
ПРЕДМЕТ
Чл. 1. С тази наредба се осигурява при­
лагането на Закона за въвеждане на еврото 
в Република България и Насоки 2006/525/
ЕО на Европейската централна банка от 
14 юли 2006 г. относно някои приготовления 
за преминаването към парична наличност в 
евро и за първоначалното зареждане и под­
зареждането с евробанкноти и монети извън 
Еврозоната (ЕЦБ/2006/9), като се определят:
1. условията и редът за първоначално за­
реждане на кредитните институции (банките) 
с евробанкноти и евромонети от Българската 
народна банка (БНБ), наричано за краткост 
„първоначално зареждане“; 
2. условията и редът за снабдяването на 
„Български пощи“ ЕАД и търговците (нари­
чани „подзаредени лица“) с евробанкноти и 
евромонети от банките, наричано за краткост 
„подзареждане“, включително условията за 
опростена процедура за подзареждане на 
микропредприятия;
3. съдържанието на стартовите комплекти 
с евромонети, както и условията и редът за 
зареждане със стартови комплекти;
4. изискванията към банките относно 
зареждане на машините за самообслужване, 
включително терминални устройства АТМ, 
с евробанкноти;
5. изискванията за отчетност на бан­
ките относно извършеното първоначално 
зареждане и подзареждане, включително 
изискванията за счетоводна отчетност на 
банките относно първоначално заредените 
евробанкноти и евромонети.
Г л а в а  в т о р а
ПЪРВОНАЧАЛНО ЗАРЕЖДАНЕ
НА БАНКИТЕ С ЕВРОБАНКНОТИ
И ЕВРОМОНЕТИ 
Период на първоначално зареждане на 
банките
Чл. 2. (1) Българската народна банка из­
вършва първоначално зареждане на банките 
с евробанкноти и евромонети не по-рано от 
два месеца преди датата на въвеждане на 
еврото съгласно сключен договор.
(2) Банките разпределят първоначално 
заредените евробанкноти и евромонети само 
по своите клонове и офиси, в поделения на 
представители на банките и по терминалните 
устройства АТМ, собственост на банките на 
територията на Република България. 
(3) За прилагането на Регламент (ЕС) 
2021/379 на Европейската централна банка 
от 22 януари 2021 г. относно балансовите 
позиции на кредитните институции и на 
сектор „Парично-финансови институции“ 
(преработен текст) (ЕЦБ/2021/2) банките не 
записват позиции и трансакции с първоначал­
но заредените евробанкноти и евромонети в 
своите счетоводни баланси през периода на 
първоначалното зареждане/подзареждане с 
евробанкноти и евромонети.
Договор за първоначално зареждане
Чл. 3. (1) Българската народна банка 
сключва договор за първоначално зареждане 
с всяка банка, който урежда условията за 
първоначално зареждане, в това число: 
1. условията и реда за заявяване и по­
лучаване на общата номинална стойност и 
номинална структура на евробанкнотите и 
евромонетите за първоначално зареждане;
2. вида и начина на предоставяне на финан­
сово обезпечение, включително поетапното 
му освобождаване;
3. условията за съхраняване на първона­
чално заредените евробанкноти и евромонети;
4. условията и реда за първоначално зареж­
дане и подзареждане със стартови комплекти 
с евромонети и тяхното съхранение;
5. изискванията за отчетност на евро­
банкнотите, евромонетите и стартовите ком­
плекти, получени от първоначално зареждане;
6. условията, при които се определят 
представители по реда на чл. 5, ако банката 
предвижда използването на такива;
7. условията за начисляване на договорни 
неустойки със санкционен характер при нару­
шение на задълженията по договора за пър­
воначално зареждане, включително неустойка 
в размер, пропорционален на претърпените 
вреди, но не по-малък от 10 % от сумата на 
подзаредените евробанкноти и евромонети, 
ако подзаредено лице на съответната банка 
не спази задълженията си по чл. 9, ал. 2 и 
3 и чл. 20, ал. 2;
8. правото на БНБ да се удовлетвори от 
обезпечението в случаите, когато банка на­
руши някои от задълженията си по договора 
за първоначално зареждане, както и ако 
банката не плати предвидените в договора 
такси и/или неустойки.
(2) В срок не по-късно от 1 октомври 
2025 г. банката подава писмено искане, в 
което посочва:
1. общата номинална стойност на евро­
банкнотите и евромонетите, необходими на